Kampanja poljoprivrednika u SAD
Poljoprivrednici tvrde da kritičari uopšte ne razumeju kako se hrana proizvodi, pa su rešili da preduzmu neke odlučujuće korake
U centru Vašingtona, na ovom polju ovog meseca već dva dana raste pšenica. Alisa Kembel, učenica petog razreda osnovne škole, kaže da je bila zbunjena kada je čula da se to polje pojavljuje i nestaje. “ Ali poljoprivrednici koji uzgajaju pšenicu i udruženja prehrambenih trgovinskih udruženja, uspeli su da to postignu. Pre nego što su učenici stigli, radnici su dovezli kontejnere sa pšenicom u različitim etapama životnog ciklusa – od mladica koje liče na travu i zelenih izdanaka, do zlatnih talasa pšenice spremnih za žetvu. Dovezli su i veliki kombajn koji žanje pšenicu i mlin koji je melje u brašno. Čak su postavili i police slične onim u supermarketu, da bi dočarali potpunu sliku. Kada su učenici došli da vide kako od pšenice nastaju kolačarske „korpice“, imali su potpuni doživljaj. Ali ispod ukusnog fila je važna poruka. Džeri Mekrejnolds, poljoprivrednik iz Kanzasa i predsednik Nacionalnog udruženja proizvođača pšenice, kaže da je udruženje organizovalo izložbu, jer Amerikanci ne znaju dovoljno odakle im stiže hrana. Mekrejnolds kaže da učenici nisu jedini kojima treba lekcija o proizvodnji hrane. On kaže da i zakonodavci zaduženi za ekološke propise takođe treba da se poduče. Mekrejnolds kaže da zakonodavci i regulatori, kada bi znali više o poljoprivredi, ne bi uspostavljali pravila koja ugrožavaju mogućnost farmera da uzgajaju hranu za celu zemlju i svet. Ali stručnjaci za životnu sredinu kažu da su zamerke poljoprivrednika preterane. Među njima je i Don Kar, predstavnik neprofitne Radne grupe za zaštitu životne sredine. Kar kaže da su manifestacije poput ove odgovor poljoprivrednika na popularne filmove i knjige koji kritikuju njihov rad. On dodaje da ljudi koji više nauče o savremenoj proizvodnji hrane, dođu do istog zaključka. Učenica petog razreda Alisa Kembel je premlada za glasanje, ali njen otac nije. Sudbina zakona koji određuju način na koji poljoprivrednici proizvode našu hranu i štite okolinu, nalazi se u rukama izabranih zakonodavaca – samo jednu ulicu dalje, na Kapitol hilu.